কেমন হতে চলেছে প্রোটিয়াদের বিরুদ্ধে ভারতের সম্ভাব্য একাদশ?

ওয়েব ডেস্ক : ভারত-দক্ষিণ আফ্রিকার মধ্যে শুরু হতে চলেছে দুই ম্যাচের টেস্ট সিরিজ (India Vs South Africa test Series 2025)। ১৪ নভেম্বর, শুক্রবার রয়েছে প্রথম টেস্ট ম্যাচ (Test Match)। কলকাতার ইডেন গার্ডেন্সে(Eden Gardens) আয়োজিত হতে চলেছে সিরিজে প্রথম ম্যাচ। একদিকে টেস্টে বিশ্বচ্যাম্পিয়ন দক্ষিণ আফ্রিকা (South Africa)। অন্যদিকে ঘরের মাঠেই নিউজিল্যান্ডের কাছে হোয়াইটওয়াশ হওয়া ভারত (India)। অবশ্য সম্প্রতি ওয়েস্ট ইন্ডিজকে টেস্টে ২-০ ব্যবধানে হারিয়েছে তারা। কিন্তু বর্তমান ক্রিকেটে তা বড় সাফল্যের মধ্যে পড়ে না। সেই কারণে প্রোটিয়াদের বিরুদ্ধে আসন্ন সিরিজে নিজেদেরকে প্রমাণ করতে মরিয়া টিম ইন্ডিয়া। সেই কারণে হয়তো প্রথম একাদশে চমকের পরিকল্পনাও সেরে ফেলেছেন কোচ গৌতম গম্ভীর।

মনে করা হচ্ছে সব ঠিক থাকলে এই টেস্টে ঋষভ পন্থ (Risabh Pant) ও ধ্রুব জুড়েলকে (Dhruv Jurel) একসঙ্গে খেলানো হতে পারে। অবশ্য এর আগে মাত্র একবার পন্থ ও জুড়েল ছিলেন প্রথম একাদশে। আর সেই ম্যাচ হয়েছিল পার্থে, অস্ট্রেলিয়ার বিরুদ্ধে। অন্যদিকে আগামীকালের ম্যাচে তিন অলরাউন্ডারকে স্পিনার হিসাবে খেলানো হতে পারে। সঙ্গে জোরে বোলার হিসাবে থাকতে পারেন জশপ্রীত বুমরা (Jasprit Bumrah) ও মহম্মদ সিরাজ (Mohammed Siraj)। অন্যদিকে পারফর্ম করেও দলের বাইরে থাকতে পারেন কূলদীপ যাদব (Kuldeep Yadav)।

আরও খবর : ICC-র তালিকায় বড় পরিবর্তন! বাবরকে পিছনে ফেললেন কোহলি

এবার হয়তো স্পিন সাহায্য করতে পারে ভারতকে। কারণ ইডেনের উইকেট দুর থেকে দেখলে শুকনোই দেখাচ্ছে। ফলে প্রথম দিনেই বল ঘুরে পারে বলে মনে করা হচ্ছে। তবে এই ঘূর্ণিপিচের জন্য তিন অলরাউন্ডার তথা স্পিনার রবীন্দ্র জাডেজা (Ravindra Jadeja), অক্ষর পটেল (Axar Patel) ও ওয়াশিংটন সুন্দর (Washington Sundar)-কে দলে রাখা হতে পারে। তবে গত টেস্ট সিরিজে আট উইকেট নেওয়া কূলদীপকে আদৌ বাদ দেওয়া হবে কি না, তা শুক্রবার দল ঘোষণা করলেই জানা যাবে।

কিন্তু তার আগে দেখে নেওয়া যাক দক্ষিণ আফ্রিকার বিরুদ্ধে ভারতের সম্ভাব্য একাদশ কী হতে পারে…….

কেএল রাহুল, যশস্বী জয়সওয়াল, সাই সুদর্শন, শুভমান গিল, ঋষভ পন্থ, ধ্রুব জুরেল, ওয়াশিংটন সুন্দর, রবীন্দ্র জাদেজা, অক্ষর প্যাটেল, মহম্মদ সিরাজ, জসপ্রীত বুমরা